b'\n_START_ARTICLE_\nSlavofil\n_START_PARAGRAPH_\nSlavofil er betegnelse p\xc3\xa5 tilhengere av en intellektuell bevegelse p\xc3\xa5 1800-tallet som hevdet at Det russiske keiserd\xc3\xb8mmet m\xc3\xa5tte utvikles basert p\xc3\xa5 verdier og institusjoner utviklet fra dets tidlige historie. Slavofile var s\xc3\xa6rlig kritisk til vesteuropeisk kultur og dens innflytelse p\xc3\xa5 Russland._NEWLINE_Den slavofile bevegelsen utviklet seg p\xc3\xa5 1830-tallet i Moskva og blant de viktigste tidlige bidragsyterne var poeten Aleksej Khomjakov og filosofen Ivan Kirejevskij. Bevegelsen hadde stor innflytelse p\xc3\xa5 russisk kultur og ogs\xc3\xa5 en viss politisk innflytelse.'